FedEx Ground

FedEx Ground ialah sebuah syarikat penghantaran pakek yang merupakan anak syarikat FedEx Corporation. Beribu pejabat di Moon Township, Pennsylvania, subbandar Pittsburgh, ia ditubuhkan sebagai Roadway Package System (RPS) sebagai pesaing yang lebih murah daripada UPS dengan memanfaatkan keunggulan teknologi kod batang, pengendalian bahan, dan komputer.

 Sejarah 
Setelah mula beroperasi pada 11 Mac 1985, RPS mengembangkan perkhidmatannya dari yang awalnya hanya untuk negara-negara bahagian Atlantik Tengah hingga menjadi anak syarikat terbesar dari induknya, Roadway Services dari Akron. Pada tahun 1996, RPS berkembang ke seluruh Amerika Syarikat dan Kanada. Pada ketika itu, Roadway Services telah diubah menjadi sebuah syarikat induk dengan nama Caliber System, Inc.

Pada tahun 1997, Fred Smith, pengasas FedEx, menghubungi Dan Sullivan, salah seorang pengasas RPS dan kini menjadi presiden Caliber System, untuk berbincang mengenai kemungkinan penggabungan FedEx dengan Caliber System.Delivering the goods Caliber System akhirnya diperolehi oleh FedEx pada Januari 1998.

Pada tahun 2000, FedEx menggabungkan anak syarikat Caliber System ke FedEx, dengan Roberts Express bertukar nama kepada FedEx Custom Critical dan RPS bertukar nama kepada FedEx Ground. Viking Freight kemudian juga dinamakan FedEx Freight pada tahun 2001.

FedEx Ground kini menyediakan perkhidmatan pengantaran pakej kecil dalam tempoh 1-5 hari ke seluruh Amerika Syarikat dan Kanada. Sebelum ini syarikat ini juga menyediakan khidmat penghantaran ke Puerto Rico, namun dihentikan pada tahun 2009. Syarikat ini juga menawarkan sebuah perkhidmatan khusus yang diberi nama FedEx Home Delivery, yang dapat menyediakan khidmat penghantaran ke seluruh alamat rumah di Amerika Syarikat.

 FedEx SmartPost 

FedEx membeli syarikat penyatuan parsel, Parcel Direct pada September 2004 dari Quad Graphics. Parcel Direct kemudian diubah bertukar nama menjadi FedEx SmartPost pada Oktober 2004. FedEx SmartPost menggunakan perkhidmatan FedEx untuk pengangkutan jarak jauh dan menggunakan khidmat Perkhidmatan Pos Amerika Syarikat untuk penggantaran terakhir ke alamat penerima.

Penjemputan paket dilakukan oleh dua entiti berbeza, sesuai dengan jumlah pakejnya, iaitu:
 Kontraktor FedEx Ground menjemput pakej dari klien "Smart Post Small Shipper" dan menyerahkan pakej tersebut ke SmartPost melalui pusat pengedaran FedEx Ground
 Trak treler FedEx SmartPost menjemput paket dari klien "Smart Post Large Shipper" dan mengangkut pakej tersebut terus di dalam rangkaian FedEx SmartPost.


 Lokasi pusat pengedaran FedEx SmartPost 
FedEx SmartPost dahulu beribu pejabat di Brookfield, Wisconsin, Amerika Syarikat dan mengendalikan 26 pusat pengedaran di seluruh Amerika Syarikat, iaitu:

 Phoenix, Arizona
 Chino, California
 Reno, Nevada
 Los Angeles (Commerce), California
 Sacramento, California
 Denver (Aurora), Colorado
 Orlando, Florida
 Atlanta (Ellenwood), Georgia
 Indianapolis, Indiana
 Kansas City (Olathe), Kansas
 Northborough, Massachusetts
 Detroit (Belleville), Michigan
 Minneapolis (Maple Grove), Minnesota
 St. Louis (Earth City), Missouri
 Charlotte, North Carolina
 Edison, New Jersey
 Columbus (Grove City), Ohio
 Allentown, Pennsylvania
 Pittsburgh (Clinton), Pennsylvania
 Memphis, Tennessee (Southaven, Mississippi)
 Dallas, Texas
 Houston, Texas
 Salt Lake City, Utah
 Seattle (Kent), Washington
 New Berlin, Wisconsin (Pusat pengedaran utama)
 Martinsburg, West Virginia

 Rujukan 

Category:Syarikat Amerika Syarikat